Zigmantas Pocius

Zigmantas Pocius (1935 m. kovo 26 d. Didvėjyje, Raseinių raj. – 1997 m. lapkričio 3 d. Vilniuje) – lituanistas, Lietuvos politinis bei visuomenės veikėjas.

 Biografija 

1954 m. baigė Viduklės vidurinę mokyklą, o 1959 m. Vilniaus universitetą.

1959–1964 m. mokytojavo Kudirkos Naumiestyje, Klaipėdoje. 1964–1984 m. Enciklopedijų leidyklos jaunesnysis redaktorius, redaktorius, Meno redakcijos vedėjas. 1984–1988 m. leidyklos „Mokslas“ vyriausiojo redaktoriaus pavaduotojas, 1990–1991 m. Vilniaus universiteto leidyklos direktorius. 1991–1992 m. leidyklos „Mokslas“ direktorius, 1992–1996 m. Mokslo ir enciklopedijų leidyklos direktorius.

1993 m. Tėvynės Sąjungos (Lietuvos konservatorių) narys. 1996–1997 m. Seimo narys. Palaidotas Viduklėje (Raseinių raj.)

Pocius, Zigmantas
Pocius, Zigmantas